**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL VIEŠO KONKURSO Į KLAIPĖDOS MIESTO SAVIVALDYBĖS SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO“ PROJEKTO**

1. **Projekto rengimą paskatinusios priežastys.**

Teisės aktų (LR vietos savivaldos įstatymas, Darbo kodeksas, LR Vyriausybės 2017-06-21 nutarimas Nr. 496) pasikeitimai.

1. **Parengto projekto tikslai ir uždaviniai.**

Šiuo sprendimo projektu siekiama:

1. Patvirtinti naujus viešo konkurso į Klaipėdos miesto savivaldybės sveikatos priežiūros įstaigų vadovų pareigas organizavimo nuostatus;
2. Pripažinti netekusiu galios Klaipėdos miesto savivaldybės tarybos 2012 m. balandžio 26 d. sprendimą Nr. T2-99 „Dėl konkursų į Klaipėdos miesto savivaldybės sveikatos priežiūros įstaigų vadovų pareigas organizavimo nuostatų patvirtinimo“.
3. **Kaip šiuo metu yra teisiškai reglamentuojami projekte aptarti klausimai.**

LR Darbo kodekso 41 str. numato, kad darbuotojui parinkti į vadovaujančiųjų darbuotojų pareigas privalo būti rengiamas konkursas. LR sveikatos priežiūros įstaigų įstatymo 15 str. numato, kad Lietuvos nacionalinės sveikatos sistemos savivaldybių biudžetinių ir viešųjų įstaigų vadovai į darbą priimami viešo konkurso būdu, o viešą konkursą organizuoja ir *jo nuostatus tvirtina* atitinkamos įstaigos steigėjas, t.y. Savivaldybės taryba.

Klaipėdos miesto savivaldybės tarybos 2012 m. balandžio 26 d. sprendimu Nr. T2-99 patvirtinti Klaipėdos miesto savivaldybės sveikatos priežiūros įstaigų vadovų pareigas organizavimo nuostatai nebeatitinka šių dienų realijų ir teisės aktų. Naujieji nuostatai parengti vadovaujantis LR vietos savivaldos įstatymo 20 str. (meras priima įstaigų vadovus į pareigas ir vykdo kitas funkcijas, susijusias su vadovų darbo santykiais), Lietuvos Respublikos Vyriausybės 2017 m. birželio 21 d. nutarimu Nr. 496 patvirtintu Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos aprašu, LR sveikatos apsaugos ministro patvirtintais Kvalifikaciniais reikalavimais Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Konkurso nuostatai bus teisiškai sutvarkyti ir atitinkantys teisės aktus; aiškios ir apibrėžtos atrankos procedūros.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nėra.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

Naujuosiuose Viešo konkurso į Klaipėdos miesto savivaldybės sveikatos priežiūros įstaigų vadovų pareigas organizavimo nuostatai reglamentuoja konkursų organizavimą ir vykdymą į biudžetinių ir viešųjų sveikatos priežiūros įstaigų vadovų pareigas. Nuostatuose išdėstytos konkurso paskelbimo; dokumentų, kuriuos būtina pateikti norint dalyvauti konkurse, pateikimo ir priėmimo; pretendentų eiti vadovo pareigas sveikatos priežiūros įstaigoje atrankos komisijos sudarymo ir asmenų, pageidaujančių dalyvauti konkurse, atrankos procedūros.

PRIDEDAMA: Teisės aktų išrašas, 12 lapų.

Sveikatos apsaugos skyriaus vedėja Janina Asadauskienė